Laupäeval oli sõbra pulm ja läks nagu korralik eesti pulm peaks minema - pikalt ja lõbusalt. Pulmas nägin päris mitmeid inimesi keda ei ole aastaid näinud ja pulmajuht tegi fantastilise töö rahva lõbustamisel. Ainus negatiivne osa oli oma Iphone'i kaotamine peale pulmasid. Pühapäeval olin pannud mõned panused NFL'is ja lihtsalt jälgisin  mänge ja ei teinud praktiliselt mitte midagi. Eile oli enam-vähem sama päev ja enamus sellest möödus pakkimise edasi lükkamise peale :) Hea uudis on see, et kuigi osad lennud ei käi veel hetkel Houstoni lennujaamast, siis mõlemad minu lennud lendavad nagu oli planeeritud. Eile õhtul ühinesin paljude eesti pokkerihuvilistega ja elasin kaasa Henri 1K WCOOP turniiri teisele päevale. Loen Henrit oma sõbraks ja üheks parimaks pokkerimängijaks eestis ning eile ta tõestas seda järjekordselt. Ka käes mis turniiri tema  jaoks 7nda kohaga lõpetas oli ta suures eduseisus, aga lõpuks fortuuna keeras talle kahjuks selja, aga 7es koht ja 72K dollarit on üks suurimaid turniiri saavutusi eestlastele, CONGRATZ HENRI!!! Nüüd on lõpuks kohvrid pakitud ja paari tunni pärast lennujaama minek. Täna lendan ainult Londonisse ja veedan öö seal ja homme sealt edasi juba Ameerika poole. Ma ei ole olnud nii valmis tagasi minema kunagi varem ja loodan et kõik läheb sujuvalt.